CELEX: 62006CA0456
Language: et
Date: 2008-04-17 00:00:00
Title: Kohtuasi C-456/06: Euroopa Kohtu (neljas koda) 17. aprilli 2008 . aasta otsus (Bundesgerichtshof'i (Saksamaa) eelotsusetaotlus) — Peek & Cloppenburg KG versus Cassina SpA (Autoriõigus — Direktiiv 2001/29/EÜ — Artikli 4 lõige 1 — Teoste originaalide ja koopiate levitamine üldsusele müümise teel või muul viisil — Autoriõigusega kaitstud mööbliesemete koopiate kasutamine müügisalongis ning vaateaknal kaunistusena eksponeerimiseks — Omandiõiguse või valduse üleandmise puudumine)

7.6.2008   
            
            
               ET
            
            
               Euroopa Liidu Teataja
            
            
               C 142/7
            
         Euroopa Kohtu (neljas koda) 17. aprilli 2008. aasta otsus (Bundesgerichtshof'i (Saksamaa) eelotsusetaotlus) — Peek & Cloppenburg KG versus Cassina SpA
   (Kohtuasi C-456/06) (1)
   
   (Autoriõigus - Direktiiv 2001/29/EÜ - Artikli 4 lõige 1 - Teoste originaalide ja koopiate levitamine üldsusele müümise teel või muul viisil - Autoriõigusega kaitstud mööbliesemete koopiate kasutamine müügisalongis ning vaateaknal kaunistusena eksponeerimiseks - Omandiõiguse või valduse üleandmise puudumine)
   (2008/C 142/10)
   Kohtumenetluse keel: saksa
   Eelotsusetaotluse esitanud kohus
   Bundesgerichtshof
   Põhikohtuasja pooled
   
      Hageja: Peek & Cloppenburg KG
   
      Kostja: Cassina SpA
   Kohtuasja ese
   Eelotsusetaotlus — Bundesgerichtshof — EÜ artiklite 28 ja 30 ning Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT L 167, lk 10; ELT eriväljaanne 17/01, lk 230) artikli 4 lõike 1 tõlgendamine — Mööbli selliste reproduktsioonide kasutamine omaniku loata, mis on autoriõigusega kaitstud kui mööbliesemed ning mis on välja pandud müügisaalis ning kauba tutvustamisel ruumi kujundusena — Kasutamise, mille puhul ei toimu omandi või valduse mingis vormis üleminekut, „üldsusele levitamisena” käsitlemine või käsitlemata jätmine
   Resolutiivosa
   Teoste originaalide ja koopiate levitamine üldsusele muul viisil kui müümise teel Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas artikli 4 lõike 1 mõttes tähendab üksnes asjaomase objekti omandiõiguse üleandmist. Seetõttu ei kujuta üldsusele võimaluse andmine kasutada autoriõigusega kaitstud teoste koopiaid ega nimetatud koopiate üldsusele eksponeerimine koopiate kasutamise võimalust andmata endast sellist levitamist.
   
      (1)  ELT C 326, 30.12.2006.